ลืมกินยาคุมไปประมาณ3-4เม็ดค่ะ ควรทานยาคุมยังไงต่อดีคะ หรือว่าควรเปลี่ยนแผงใหม่เลยถ้าเปลี่ยนแผงใหม่ต้องเริ่มกินตอนไหนคะ
สวัสดีค่ะ การรับประทานยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้กรณีการลืมกินยาคุมนั้น ถ้าลืมกินเกิน 3 เม็ดขึ้นไปแล้ว แนะนำการหยุดกินยาในแผงนั้น และคุมกำเนิดด้วยวิธีอื่นๆเช่นการใช้ถุงยางอนามัยไปจนกว่าประจำเดือนจะมาค่ะ (เพื่อเป็นการยืนยันด้วยว่าไม่ได้ตั้งครรภ์) เพราะถ้าลืมกินยาติดต่อกันเกิน 3 วันขึ้นไปแล้ว จะชดเชยเพื่อให้มีประสิทธิภาพเหมือนเดิมได้ยากการเริ่มกินแผงใหม่ ให้เริ่มกินทันทีที่ประจำเดือนครั้งถัดไปมา ภายใน 5 วันแรก และกินต่อเนื่องจนหมดแผงยา